GOROSPE ELEZKANO (EAJ, 2014-10-16):
Eskerrik asko legebiltzarburu andrea. Egun on sailburu, egun on legebiltzarkideok, egun on guztioi.
Urruzuno jauna, lehendakariak esan zizun interpelazioan, zer da Eusko Jaurlaritzak egingo duena? Lehenengo eta behin egia esan eta zintzoa izan zure galderari erantzunez. Lo primero, decir la verdad, hori da hauteskunde kanpainan egin genuena Euzko Alderdi Jeltzaleko ordezkari guztiok esaten genuenean argi eta garbi lehenengo urte biak oso gogorrak izango zirela eta neurriak hartu beharko zirela eta hori da orain lehendakaria eta bere Gobernua egiten dagoena.
Pertsona helburu behin eta berriro esaten duzu, guk pertsona helburu pertsona ardatz dugula esaten dugula eta zure galdera ia erretorikoan ezezkoa sumatzen da. Baina bai, Urruzuno jauna, pertsona da gure helburu bakarra, pertsona dugu ardatz, ez bakarra baina gure ardatza bera da.
Ez daitela izan behin eta berriro ez esateagatik eta errepikatzeagatik. Euzko Alderdi Jeltzalea alderdi gizatiarra da, alderdi humanista da eta horrek horretara eroaten gaitu. Gure lehentasuna pertsona izatea. Hori da gure lehentasuna. Zuk preszindibleak aipatu izan dituzu. Euzko Alderdi Jeltzalearentzat, gure legebiltzar taldearentzat, Gobernu honentzat, ez dago gizartean preszindiblerik. Pertsona dogu ardatz eta pertsonen artean beharrizan handienak dituztenak dira gure lehentasuna.
Lehendakariak esan zigun guztioi politika orokorreko eztabaidan, agian, beharbada beranduago aterako gara krisialdi honetatik. Baina gauza bat argi eduki, danok batera, inor bide ertzean utzi barik aterako garela. Berak esan zizun interpelazioan, osasunean, hezkuntzan eta babes sozialean jarri duela lehentasuna Jaurlaritzak. Berak esan zuen bai politika orokorreko eztabaidan, bai zure interpelazioan lau eurotik hiru, hirutik bi, % 70etik gora horretara zuzenduta egongo dala.
Beraz, Urruzuno jauna, hasteko badaukagu aurrekontuei dagokionez % 70etik gorako adostasun esparru bat, hor ados gatoz zure esanak entzunda. Hortik aurrera daukagu hemendik eta aurrerantzean adosteko bide hori bilatzeko, baina %70etik gora aurrekontuetan bat gatoz, zure esateak entzunda.
Nik uste dot aurre baldintza faltsu batetik egin dozula zure gogoeta, abiatu dozula gogoeta esan duzunean Eusko Jaurlaritzaren gidalerro ekonomikoak aurrekontuak egiteko egin dituenak, ez dituztela herritarren beharrizanak asetzeko ez daudela horretara zuzenduta.
Gobernuak, eta gidalerro ekonomikoetan beren beregi hau esaten da, Gobernuak giza garapen iraunkorraren kontzeptua erabiltzen du filosofia eta ardatz moduan, eta bertan txertatzen dira Gobernuaren estrategiak, helburuak eta jardunak.
Filosofia horretan sartzen dira bi kontzeptu. Bata giza garapena, hau da, pertsonen aukerak zabaltzea ekonomian, gizartean, kulturan eta politikan. Eta iraunkortasuna eta kontzeptu hori oso garrantzitsua da. Egungo belaunaldiaren premiak asetzeagatik kolokan ez jartzea etorkizuneko belaunaldiek beren premiak asetzeko gaitasuna. Oso garrantzitsua bigarren hau ere.
Esan galdetu euskuzu eta bai interpelazioan lehendakariari galdetzen zenion Brusela eta Madrilgo aginpideak ezinbestean bete edo bere ideologiari jarraiki aplikatzen diren.
Eusko Jaurlaritza eta erkidegoko beste herri erakunde guzti-guztiak horren menpe dagoz. Honela da ondo baino hobeto dakizunez. Jaurlaritza, erkidegoko hiru aldundiek, erkidegoko udal guztiek eta herri erakunde guzti-guztiek. Eta honela ez bada ipini adibide bat. Ipini adibide bat hori betetzen ez duena.
Esan erakunde honek ez du betetzen. Ez dautsut nik esango, baina ipini egidazu zuk adibide bat hori betetzen ez duena.
Zein aldundik, zein udalek, zelan? Guk kudeatutakoak betetzen dituzte baina zuek kudeatutakoak ere bai eta beti joan behar gara idatzitakora eta eginda dagoenera adibidetzat ipintzen.
Zuk adibide bat ipintzen badouztazu oso ondo. Nik esango dautsut Gipuzkoako aldundiak idatzita daukana:
"Sin olvidar las consecuencias derivadas de la falta de soberanía económica que restringen aún más las posibilidades de articular una política presupuestaria acorde con las necesidades de nuestro territorio –como el Gobierno Vasco– las exigencias de estabilidad presupuestaria impuestas desde el Estado español como al Gobierno Vasco, son dos elementos que limitan claramente los recursos disponibles".
Como al Gobierno Vasco sailburu, berdin-berdin.
Eta betetzeak ez du esan nahi gustatzen zaizkigunik eta Euzko Alderdi Jeltzaleari ez zaizkio gustatzen. Atzo bertan gure alderdiko diputatua Madrilen dagoena, Azpiazu, hori planteatzen zuen Madrileko kongresuan. Guk aldarrikatzen dogu hori ez dela bidea, beste bide batetik egitea komeni jakula baina bien bitartean betetzen dogu indarrean dagoen lege esparrua.
Esaten izan dozu zorra ordaintzea eta gizarte eskubideak ez datoz bat. Ez datoz bat zorra ordaintzea eta gizarte eskubideak ez datozela bat. Berriro noa idatzita dagoen beste adibide batera eta zuek kudeatzen dozuenera:
"El presupuesto del 2014 –egiazkoa da– y los presupuestos futuros seguirán en la línea de conseguir una mayor eficiencia en el gasto público: gastar menos, gastar menos, gastar menos".
Eta beste gauza bat esaten dena zorpetzeari dagokionez: "El recurso limitado al endeudamiento. El presupuesto de la Diputación Foral de Gipuzkoa acudirá al nuevo endeudamiento por importe de 74,10 millones de euros". ¿Y amortizara cuánto? Exactamente lo mismo, 74,76 millones de euros, zorpetzera jo barik. Jaurlaritzak egiten duen bezala, ezta sailburu?
Esto es lo que hay y esto es lo que hay para todos, para todos los que estamos gestionando en distintas administraciones públicas.
Zuentzako ere bai. Izan gaitezen zintzoak. Zintzotasunari dei egin dautsasu Urruzuno jauna. Has gaitezen bakoitzak geure burua eta geuk egiten dogusan ekintzak eta egiteak aztertzen eta aurrera egin daigun.
Aste honetan izan da izan da Herri Dirubideen Euskal Kontseiluaren bilera, eta hor egin da aurrikuspena errekaudazioarena eta hortik Jaurlaritzak bere zenbakiak egiten ditu eta Aldundiak.
Aldundiak hortik daki zenbat izango dauan eta udalek be hortik jakingo dabe zenbat izango daben eta horretara murriztuko dira.
Zorpetzera jo gura ez badabe. Esate baterako Gipuzkoako Aldundiak argi esaten daben moduan eta besteok agindutakoa bete behar badugu.
En este contesto el lehendakari se comprometió a mantener lo consignado en el 2014 –como se recoge en nuestra enmienda–.
Lehendakariak Politika Orokorreko eztabaidan esan zigun Euskadin errealismoari eta zuhurtziari esker, itunari esker lortu dugu egoerari bere horretan eustea: egonkortasuna eta hazten hastea.
Orain zailena daukagu egiteko, hazkunde iraunkorrera itzultzea eta enplegu egonkorra sortzea da gure lehentasuna. Euskadirako bideragarritasun ekonomikoa sortzeko momentuan gaude eta horretarako Urruzuno jauna, egonkortasuna behar dugu.
Egonkortasunak hazkunde gehiago eta enplegu aukera gehiago dakar eta horretarako guztiok batera ekin behar diogu.
"Es el momento de remar juntos" esan zigun lehendakariak. Gu prest gaude baina horretarako zintzoak izatea beharrezkoa da eta itxurakeriak alboratzea. Eta nik hasierako galdera luzatzen dizuet, zer den Bilduk egingo duena bizi dugun egoeraren aurrean?
Egia esan, bakoitzak egiten duguna aitortu, bakoitzak ditugun baliabideak aitortu, bakoitzak mugatzen gaitun lege esparru hori zein den onartu eta aurrerantz ekin.
Esan dizudan bezala zure berbak entzunda, badaukagu ia lautik hiruko adostasun bat. Bat falta jaku bai, % 75a osasunerako, hezkuntzarako eta babes sozialera zuzenduta dago edo ez zatoz bat horregaz? Eta enplegu publikoari eusteagaz? Hor, edozein kasutan danerako berba egiteko gu prest gaude. Proposamen zintzoak egin eta itxurakerietan jarraitu barik.
Lehendakariak esan zuenez, ez dugu berba behar aurrekontuak aurrera ateratzeko. Egonkortasuna Euskadi aurrera egin daian behar dugu.
Gu ahalegindu gara gaur ere zuokaz erdibideko zuzenketa bat egitera. Ez dugu lortu, baina aurrerantzean ere jarraituko dugu ahaleginak, saiakerak egiten.
Eskerrik asko.